J Ltliche predigten 
von Zeichen vnd Brſachen / wo wir 
vns nicht beſſern / vnd ware Buſs thun / 


es werde einmal uͤbel mit vns 
Deutſchen zugehen. 


Geprediget vnd geſchrieben durch 
Eraſmum Sarcerium / pfarherrn 
zu Leipzig zu S. Thomas. 


Des Ihars 155 0; 


Gedruckt zu Leipzig dur 
Wolff Guͤnter. 2 


MN. D. LI. 


vnd Ehrenvheſten / Heinrichen vnd 
Abraham vom Einſidel / gebruͤdern / cherren 
auff dem Gnandtſtein vnd Scharffenſtein / mei⸗ 
nen Gedietenden vnd Guͤnſtigen Derrn vnd 
Junckern / wuͤnſch ich Eraſmus Sar⸗ 
cerius Gottes gnade vnd 
barmhertzigkeit 
zuuorn/ 


FEſtrengen / Ehren oheſten / 
vnd Guͤnſtigen lieben Herrn 
ond Junckern / Ich trag es 
keinen zweiuel / das E. G. ne⸗ 
ben andern leuten / zum offter⸗ 
mal behertzigen vnd zu gemůt fuͤren / die ge⸗ 
ſchwinde / ſorgliche vnd gefehrliche zeiten / 
welche wir erlebet / vnd nach weiter von tag 
zu tage zuer warten haben / in welchen Got⸗ 
tes zorn vnd ſtraffe nicht allein nicht abne⸗ 
men / ſondern viel mehr teglichen wachſen 
vnd zunemen / das zubeſorgen / wo wir nicht 
werden vnſer ſundliches leben in beſſerung 
ſtellen / vnd vns zu Gott dem Herren aller 
A ij barm⸗ 

barmhertzigkeit bekeren / es werde der Gar⸗ 


— —— — 


aus entlich hernach folgen. Denn ſo lang vn 
ſer ſundliches leben beharret / alſo lang ver⸗ 
bleibet auch uͤber vns Gottes zorn vnd ſtraf 
fe. Damit ich aber das meine thete / vnd 
warnete dieſe / ſo zu warnen ſein / habe ich et⸗ 
liche meiner Predigten zu Leipzig des Jhars 
1550. zu S. Thomas in meiner Pfarkirchen 
gethan / von vermutlichen Zeichen vnd Vr⸗ 
ſachen / in den Druck laſſen ausgehen / dar⸗ 
aus zu ſehen iſt / wo beſſerung vnſers lebens 
nicht erfolgen wird / das ſich als denn mit 
Geiſtlichem vnd Weltlichem Regiment ein 
ſchreckliche verenderung wird zutragen. 

Ich hab aber ſolche meine trewe warnung 
E. G. wollen zuſchreiben / nach dem ich ge⸗ 
wuſt / das ſie zu Gottes forchte vnd allem gu 
ten geneigt ſein. Wil auch hiermit E. G. 

dem allmechtigen Gott befolhen haben. 
Geben zu Leipzig Mitwoch nach 
der Heiligen dreier Roͤnig 
tag / Des Ihars 
M. © £1. 


— v—— 


Ein Gebet ſo Sarcerius etwa nach 
den predigten betet / fůr dieſe / ſo ſolch 
Gebet in Druck zugeben / bege⸗ 

* ret haben. | 


mechtiger / lieber / vnd getrewer Vater / wir bits 

ten dich vmb deines lieben Sons Iheſu Chris 
ſti willen / du wolleſt vns mitteilen deinen Heiligen 
Geiſt / Auch vnſere hertzen erleuchten vnd bereiten / 
das wir dein Heiliges vnd Goͤttliches Wort moͤgen 
hertzlich lieb haben / das hochachten / gerne hoͤren / das 
annemen / tag vnd nacht vns darinnen uͤben / hieruon 
nimmer abweichen / das ane alles ſchrecken bekennen / 
vnd hiedurch einen ſtarcken vnd feſten glauben uͤber⸗ 
komen / an deinen lieben Son Jheſum Chriſtum / zu 
empfahung der vergebung der Suͤnden / der Gerechs 
tigkeit / vnd des ewigen Lebens. by 


Wir bitten dich auch / Barmhertziger / Allmech · 
tiger / getrewer vnd lieber Gott vnd Vater / Ob es ſich 
in dieſen vnd andern Landen wuͤrde zu tragen creutz 
vnd verfolgung / von wegen der erkanten vnd bekan⸗ 
ten warheit deines lieben Sons Iheſu Chriſti / das du 
als denn vns auch wolleſt zu ſenden deinen Heiligen 
Geiſt / auff das wir ehe Leib vnd Leben / Gelt vnd 
Gut verlieren / denn das wir von deinem Wort ab⸗ 
weichen / oder dieſes verleugnen. 


8 Armhertziger Gott / Himliſcher / All⸗ 


Wir bitten dich weiter Barmhertziger / Allmech 
tiger / getrewer vnd lieber Gott vnd 2 / dy wo 
| | iu eſt 


leſt auch deinen Heiligen Geiſt reichlich uͤbergeben / de 

nen ſo bereit vmb der rechten Lehre / vnd des rechten 
gebrauchs der Sacrament / vnd vmb deines rechten 
Gottes dienſts willen / hin vnd wider an vielen orten 
beengſtiget / bedrenget vnd verfolget werden / damit 
ſie bey der erkanten vnd bekanten warheit bleiben m$ 
gen / jr crcutz gedultiglich tragen vnd leiden / ehe alles 
verlieren / was ſie hie zeitlich haben / denn das ſie von 
deines lieben Sons Reich ſolten abfallen / vnd ſich wi 
der in das Reich des Antichriſts begeben. 


Du wolleſt ſie auch durch deinen Heiligen Geiſt 

leiten / fuͤren vnd troͤſten / das ſie mit freidigem hertz⸗ 
en / vnd auffthun jres mundes / das geheimnis deines 
Euangelij freudig bekennen / vnd ſie verſichern der 
Goͤttlichen zuſagen / das ſie in jrer bekentnis nicht ſol 
len zu ſchanden werden / ſondern derſelbigen hie zeit⸗ 
lich vnd dort ewiglich lohn empfahen, 


Wir bitten dich auch Barmhertziger / Allmechti 

Her /getxerwver vnd lieber Gott vnd Vater / dieweil vn⸗ 
er viel / vnd wir ſchier alle in gemein ein ſicher / roch⸗ 
lofs / Gottlos / vnd deinem Goͤttlichen willen vnge⸗ 
mes leben fůren / dick vnd manchfeltig deine Gebot 
ůbertretten / vnd dich hiermit zu zorn vnd ſtraffe be⸗ 
wegen / auch fur deine groſſe vnd thewre wolthaten 
vns in dieſen vnd letzten zeiten erzeiget / vndanck bar 
ſein / Alſo das leider wenig / die rechte warhafftige 
Buſs wircken / von hertzen ſich zu dir bekeren / vnd jr 
ſuͤndlichs leben in beſſerung ſtellen. Derhalben wol⸗ 
leſtu vns lieber Vater / auch gnediglich mit deinem 
Heiligen Geiſt verſehen / das wir mit deiner huͤlff vnd 
beyſtand / ein Gottfuͤrchtiges / Chriſtlich / * 
4 recht ⸗ 


rechtſchaffen leben moͤgen anfahen / uͤben vnd volzie⸗ 
hen: —— boͤſen abſtehen / vnd vns alles gutes 
befleiſſen: Thun vor dir was recht iſt / vnd was vn⸗ 
recht iſt / laſſen: Aller vngerechtigkeit abſterben / vnd 
aller gerechtigkeit geleben. r 
ir bitten dich uch Barmhertziger / Allmechti⸗ 
er / getrewer vnd lieber Gott vnd Vater / du wolleſt 
Neher, Roͤnig / vnd alſo alle Stende des Heiligen Koͤ 
miſchen Reichs / auch Chur vnd Fuͤrſten dieſer Lan⸗ 
de / ſampt einem Erbarn Kath dieſer Stad / gnedig⸗ 
lich mit deinem Heiligen Geiſt begnaden vnd erleuch⸗ 
ten / das ſie das Reich deines lieben Sons Iheſu Chri⸗ 
ſti von hertzen annemen / erkennen vnd befoͤrderen / 
wie ſie ſolchs bey jrer ſeelen ſeligkeit zuthun ſchuldig 
ſeind: Sie abhalten / das ſie dein Wort / Sacrament 
vnd Gottes dienſt / nicht verhindern / ſondern viel 
mehr jnen behuͤlff lich ſein / das ſie dieſelbigen ding der 
ſeelen ſeligkeit / nach jrem hoͤchſten vermoͤgen fortſe⸗ 
tzen / alles dir zu ehren / vnd vns armen Vnterthanen 
zum beſten. Item / das ſie vns moͤgen erhalten / ge⸗ 
meinen friede / zucht / tugent vnd erbarkeit / vnd vns 
mit guter Policey vnd Chriſtlichen Regimenten ver⸗ 
ſehen / dardurch wir beide zu gemeinem friede / zucht / 
tugent vnd erbarkeit komen moͤgen / vnd erzelte ding 
auch erhalten: Item / das ſie gericht vnd gerechtig⸗ 
keit hegen / ſchůtzen / ſchirmen vnd handhaben: Vnd 
dargegen der vngerechten gewalt / dem boͤſen / der vn⸗ 
gerechtigkeit / vnd allen ſchanden vnd laſtern ſtewren 
vnd wehren. 
Wir bitten dich auch Barmhertziger / Allmechti⸗ 
ger / getrewer vnd lieber Gott vnd Vater / du wolleſt 
vns nach deiner groſſen gute gnediglich behuͤten end 
bewaren / fuͤr dem Tůrcken / fuͤr Ariege/fiir Au wu 
es vn 

vnd Blutuergieſſen / Vnd wolleſt dieſen groſſen jam⸗ 
mer vnd elend / deiner lieben Kirchen / vnd Deutſcher 
Nation vnſers lieben Vaterlands / darinnen nu ſie bei 
d«etlich jar lang geſtanden / nach deiner groſſen barm⸗ 
bergigkairauffheden vnd wegnemen: Auch gegenwer 
tigen vnfrieden ſtillen: Nicht anſehen vnſere ſiind 
vnd miſſethat / dardurch wir allerley ſtraffen / leiblich 
vnd geiſtlich ver ſchuldet haben / Sondern dein gnad 
vnd barmhertzigkeit laſſen uber vns groͤſſer ſein / vnd 
vns einen Chriſtlichen / ſeligen / vnd guten frieden ces 
ben / vmb deiner glorien vnd ehre willen. 


Wir bitten dich auch Barmhertziger / Allmechti 
ger / getrewer vnd lieber Gott vnd Vater / du wolleſt 
auch dteſe gnediglich regieren / leiten vnd fuͤren durch 
deinen heiligen Geiſt / ſo es mit deiner lieben Kirchen / 
vnd alſo mit dem Reich deines lieben Sons Jheſt 
Chriſti / hertzlich / trewlich vnd gut meinen / auff das 
ſie dabey thun / alles was ſie zuthun ſchuldig / vnd 
pflichtig ſein. Denn es ja in dieſen letzten vnd gefehr⸗ 
lichen zeiten / nicht alle leute mit deiner lieben Kirchen 
vnd vnſerm Vaterlande gut meinen. 


Wir bitten dich auch Barmhertziger / Allmechti 
ger / getrewer vnd lieber Gott vnd Vater / nach deme 
der Teuffel / die Suͤnde / der Todt / die Helle / die ewige 
Verdamnis / vnd die ſchnoͤde vnd boͤſe Welt / vnd die 
ſo dieſen dingen anhengig / als die aller gewaltigſten / 
kluͤgeſten / weiſeſten / verſtendigſten / heiligſten vnnd 
froͤmeſten / nach vrteil vnd gericht der vernunfft vnd 
menſchlicher weisheit / hiermit vmbgehen / das ſie vns 
der reinen Lehre / des rechten verſtands der Schrifft / 
der rechten Sacramente / vnd des rechten gebrauchs 
derſelbi⸗ 


derſelbigen / vnd des rechten Gottesdienſts berauben 
wollen / vnd vns aus dem gegenteil / mit allerley fal⸗ 
ſchen lehre / betrieglichem verſtande der Schrifft / mit 
ertichten Sacramenten / vnd falſchem brauch derſel⸗ 
bigen / auch mit Abgoͤttiſchem vnd vnrechtem Got⸗ 
tesdienſt verfuͤren vnd beſchweren wollen. Hierumb 
ſo ſihe du darein lieber Vater / vmb deines lieben Sons 
Iheſu Chriſti willen / vnd ſtrecke deine Hand aus wi⸗ 
der ſie / vnd erhalte vns gnediglich bey deinem lieben 
Wort / rechtem verſtande der Schrifft / rechten Sa⸗ 
cramenten / vnd rechtem gebrauch derſelbigen / auch 
bey deinem rechten Gottes dienſt / damit wir vrſach 
haben / dich zu loben / zu ehren vnd zu preiſen / Vnd 
das den Feinden des Reichs deines lieben rome?” ot 
ſu Chriſti / alle jre Gottloſe freude / wider den rechten 
ſchatz der ſeligkeit / abgeſchnitten werde. 


Dieſes alles was wir nu gebeten haben / vnd viel⸗ 
leicht noch zu bitten von noͤten hetten / wolleſtu vns 
geben lieber Vater / vmb deines Namens willen / auff 
das wir hierinnen erhoͤret / weiter mut vnd vertraw⸗ 
en kriegen / dich in vnſern zukuͤnfftigen noͤten auch an⸗ 
zuruffen / Vnd herwiderumb deine Widerſacher 
alle Gottloſen erſchrecken / vnd wider dich 
nichts weiters handeln / vnd fuͤr⸗ 
zunemen gedencken / 
Amen. 


5 Etliche 

20 Stlithe predigten 
von gewiſſen Zeichen vnd Brſachen/ 
zukuͤnfftiges zorns vnd ſtraffe Gottes uber 

vns Deutſchen / ſo wir vns nicht wer⸗ 


den beſſern / vnd buſſe 
thun. 


N Eliebten im HERRN / 


Es verwundert viel leute / vor⸗ 
aus dieſe / welche in aller ſicher⸗ 
heit leben / wie es doch kompt / 


men nicht zu rechter erkentnis jrer ſunden / viel we 
niger haben ſie warhafftige rew vñ leid dariiber / 
ich wil gantz von aller beſſerung jres ſundlichen 
nt B if lebeng 

lebens geſchweigen / Ja das wol mehr iſt / ſo 
folget entlich auff jbre ſicherheit eitel blindheit / 
das ſie auch den zorn vnd ſtraff Gottes fuͤr jren 
augen nicht ſehen noch behertzigen koͤnnen / Wie 
denn leidet am taͤge iſt / das zu dieſen zeiten / vns 
Gott von ferne mercken leſt / wo wir nicht werden 
buſs wireken / das wir des Garaus / in welchem 
beide geiſtliche vnd weltliche Regiment zu bodem 
gehen / erwarten muͤſſen. Noch ſein wenig vn⸗ 
ter ſo viel tauſent menſchen / die deshalben ſich 
ernſtlich befuͤrchten / vnd derer ding mit Gottes 
furcht warnemen. Spotter aber findet man 
gnug / welche ſchreien vnd ſagen duͤrffen / Es hat 
kein not / Den Pfaffen grawet ſunſt / der Dimel 
werde einfallen. Sie werden aber an allen zwei⸗ 
uel einmal anders ſagen / wenn jhnen der glaube 
wird in die hand komen / vnd der zorn Gottes ſie 
plotzlich uͤberfallen / nach der lehre Salomonis 
im Buch der Spruͤche am 1. capit. Weil ich denn 
ruffe / vnd jr wegert euch. Ich recke meine hand 
aus / vnd niemand ſicht drauff / vnd laſt faren al⸗ 
len meinen rath / vnd wollet meiner ſtraff nicht. 
So wil ich auch lachen in ewrem vnfal / vnd ewer 
ſpotten / wenn da koͤmpt / das jr fuͤrchtet 2c. 


Einrede. 
Werr hat den pfaffen geſagt / das Gott ſo zornig 


ſey / vnd vns vnbus fertigen ſo grewlich ſtraffen wil / 
mit dem Garaus vnd andern ſtraffen: ; 


Ant⸗ 

Antwort. 


Wir ſein Me 5 —— derer Soͤne 
nicht / das wir von Gottes zorn vnd ſtraffen ſon⸗ 
derliche offenbarung hetten. Jedoch haben wir 
gewiſſe Zeichen vnd Drſachen / daraus wir leich⸗ 
tiglich abzunemen haben / wo wir vns nicht beſ⸗ 
ſern / vnd anders danckbar ſein fuͤr Gottes wolthg 
ten / ſo reichlich in dieſen zeiten an vns beweiſet / es 


werden ſich ſchreckliche verenderung zutragen / 
ſampt groſſem vngluͤck / des vielleicht man itzun⸗ 
der ſich nicht vermutet. Welches aber nu ſolche 
Zeichen vnd Vrſachen ſein zukuͤnfftiger ſtraffen / 
wil ich ordentlich nach einander erzelen. 

Von dem Erſten Zeichen / oder von 
1 der erſten Vrſache. 6 
D As Erſte Zeichen / oder die erſte Vrſach 
sd wird genomen yon den rechten vnd natuͤr 

lichen tuͤgenden inn Gott / welche er von 
ewigkeit her gehabt / vnd nimmerniehr von ſich 
legen wird / nemlich das er von art vnd natur ein 
gerechter / fromer / vnd Deiliger Gott iſt / der da 
ein Gottlos leben nicht dulden oder leiden kan. 
Wie denn Dauid von jhm zeuget: On biſt der 
Gott / welcher an einem Gottloſen weſen keinen 
gefallen tregt. Solte nu Gott der gerecht / from / 
vnd heilig iſt / das Gottloſe / vndanckbare / vnd 
zerruͤtte leben / das nu in der Wes gelebet 2 
i ie 


die lenge weiter vngeſtraffet laſſen hingehen / ſo 
woͤrden die Gotloſen je ſicherer zu ſundigen / nicht 
anders / deñ gleich als were kein Gott mehr: Vnd 
wuͤrden ſich auch die ſchwachen vnter den Gottſe 
ligen ergern / vnd desgleichen auch etlicher maſ⸗ 
ſen zweiueln / ob wol ein Gott ſein ſolte / nach dem 
er das boͤſe nicht ſtraffte / vnd das gute belohnete. 
Vnd wiewol nu Gott gleich recht / from / vnd hei 
lig bleibt / ob er von vns gerichtet tr / wie Da⸗ 
nid von ſm ſchreibet / im 50. Pſalm. Vnd der Apo 
ſtel Paulus zun Roͤmern am 3. Doch zu errettung 
ſeiner ehren / gerechtigkeit / froͤmigkeit / vnd heilig 
keit / wird er ein einſehen haben / vnd zu gelegner 
zeit / das ſchand vnd buben leben / zuͤchtigen 

ſtraffen. | 


Von dem Andern Zeichen oder von 


der andern Vrſachen. 
D As Ander Zeichen / oder die ander Drſa- 


che / nimpt man von Gottes bedrawun⸗ 
ge / wider die ſichern vnd vnbusfertigen 
Suͤnder / von welchen in gemein / ſo beſihe das 
Z7. capit. im Fuͤnfften buch Moſis. Ober das / 
ſo iſt ſchier kein ſunde nicht / welche zu ſtraffen 
Gott nicht ſonderlich gedrawet hette. Nu iſt Gott 


warhaͤfftig / der da wider liegen noch triegen kan. 


Derhalben notwendiglich / zu errettung ſeiner eh 
ren / vnd das er an der warheit erfunden werde / 
ſo wird er nicht vmbgehen koͤnnen / ſondern ſeinen 

a zorn 


zorn vnd ſtraffe ber vns vnbusfertigen atogief= 
ſen / mit ſtraffen vns zur buſſe fuͤren / welche wir 
ſonſt mit gutem nicht buͤſſen wollen / dem Goͤttli⸗ 
chen zorn / vnd ſeinen peenen zuentfliehen. 


Einrede. 


Lieber / Gott iſt barmhertzig / er wird uͤber vns 
nicht alſo zoͤrnen / viel weniger vns ſo harte ſtraffen? 
Antwort. 


Warlich vmb vnſert willen / wird Gott zu 
keinem luͤgner werden. Vnd ſo wir vnbusferti⸗ 
gen vnd ſichere leute bedencken koͤnnen / das Gott 
barmhertzig iſt: Warumb betrachten wir nicht 
auch / wie vns Iheſus Syrach leret / das Gott 
ſo wol zuͤrnen kan / als barmhertzig ſein / Wie⸗ 
wol ſein barmhertzigkeit uͤbertrifft ſeinen zorn / 
So iſt doch auff Gottes barmhertzigkeit nicht zu 
ſundigen / vnd vnter dem ſchein derſelbigen ſicher 
lich in einem Gottloſen weſen zuuerharren. 


Von dem Dritten Zetchen / oder von 
8 der dritten Vrſachen. 
As Dritte Zeichen / oder die dritte Vrſache 
zukuͤnfftiger ſtraff Gottes uͤber vns Deut⸗ 
ſchen / ereuget ſich aus den Exempeln Goͤtt 
liches zorns vnd ſtraffen / etwa wider eine gantze 
Stadt / etwa wider ſonderliche perſonen: Welche 
hin ynd wider zum theil in den Diſtorien a 
cer 


cher Geſchrifft / zum theil in andern weltlichen zu 
finden ſein. Alſo hat Gott den vnbusfertigen 
zehen Geſchlechten Iſtael den Garaus gemacht. 
Dernach auch dem Roͤnigreich Jude / welchs in 
gleichem fall ſich nicht hat beſſern wollen. Was 


meinen denn wir / das Gott / der von anbeginnen 
der Welt her / ſunden vii ſchanden geſtrafft hab / 
uergolten laſſen; Nein warlich/ Gottes hand 
iſt noch nicht verkuͤrtzet / er kan noch ſo wol ſtraf⸗ 
Von dem Vierdten Zeichen / oder 
von der vierdten VDrſachen. 
D che / iſt die fleiſſige vnnd tegliche predigt 
der Buſs / faſt von allen Predigſtuͤlen / 
ter vnd rein geprediget wird. Nu iſt das Gottes 
weis vnd gebrauch zu allen zeiten geweſen / wenn 
ſonderliche perſonen ſtraffen / vmb jrer ſund vnd 
miſſethat willen / ſo hat er zuuorn / ehe er ſein ſtraf 
ſen zur buſs vermanen / ſein trewes hertz an die 
Suͤnder zubeweiſen. Ond damit er zuuerſtehen 
wil den Tod des Suͤnders nicht / ſondern das er 
buſs thue / vnd habe das leben. Item / damit er 


das er vns vnſer rochlos vnd ſicher leben wil vn⸗ 
fen / als fuͤr alten zeiten · 

As Vierdte Zeichen / oder die vierdte Vrſa 
durch gantz Deutſchland / da Gottes Wort lau⸗ 
er hat wollen Land vnd Leut / auch ſonſt etliche 

fen geſchicket / zum hefftigſten vnd fleiſſigſten laſ⸗ 
gebe / das der Prophet recht geſagt habe: Ich 
dargebe / 


dargebe / das / ſo Land vnd Leute zu bodem gien- 
gen / das es ſein ſchuld nicht were. 


Gleichsfals thut er nach heutiges tages / das 
er bey dieſen zeiten / an allen orten vnd ſtedten des 
Euangelions / left hefftig anhalten durch aller⸗ 
ley vermanung zur buſſe / Hiemit ſein trewheit zu⸗ 
erweiſen / an vns armen Suͤndern. Item / auff 
das hernachmals erfunden werde / das die ſchuld 
des vorderbens / nicht Sein, ſondern Dnſer ſey. 


Von dem Fuͤnfften Zeichen oder von 
Fl ney 9 


As Zeichen vnd dieſe Vrſache fleuſſet her 
aus der verachtung der predigt von der buſ 
i ſe / welche vielen leuten verdrieslich iſt / vnd 
die ſie auch in keinem weg hoͤren / oder gedulden 
wollen: Sondern gantz ſicher in allerley ſunden 
fortfaren / vnd thun was ſie nach jrem verkerten 
willen geluͤſtet. | 
Nu iſt es warlich erſcbrecklich / das die leute 
nicht allein an alle ſchewe ſundigen / vnd in einem 
ſundlichen leben fortfaren / ſondern das ſie auch 
nicht leiden wollen / das man ſie darumb inn 
gemein ſol ſchelten vnd ſtraffen / Ich wil ge⸗ 
ſchweigen was ſie thun wuͤrden / wenn man ſie in 
ſonderheit mit dem Chriſtlichen Banne wuͤrde 
. vnd ſie von der Gemein Chriſti auſ⸗ 
ſchlieſſen / ynd ſo lang fiir Tuͤrcken vnd Heiden 
emits - C6 halten / 


halten / bis zur ernſtlichen vnd warhafftigen buſ⸗ 
ſe. Meines beduͤnckens achtet ich daruor / das 
es gnug were / ſunde zu uͤben vnnd zu treiben / 
Aber hieruͤber nicht wollen die Predigt der buſs 
leiden / vnd hierneben die Chriſtlichen vnd trew# 
en Prediger verfolgen / ſehmehen / ſchenden / 
vnd leſtern / Das iſt doppelte ſunde. Ja es 
laſſen ſich ſichere leute / an denen ſunden / wie ge⸗ 
ſaget / nicht genuͤgen / ſondern ſie entſchuldigen 
die begangenen uͤbelthaten / decken die zu / ma⸗ 
chen ſie flein etc. _ 

Dieſe gantze freuentliche handlung / iſt ein 
gewislich zeichen / ſampt einer gewiſſen vrſache 
das Gottes zorn vnd ſtraffe nicht ſo gar ferne ſey. 
Wie denn auch aus der lieben Propheten Schriff 
ten zu ſehen. Denn da beide Roͤnigreich / Iſrael 
vnd Juda / nicht mehr der Propheten capittel- 
vmb jrer ſunde willen hoͤren wolten / vnd ſich vn⸗ 
terſtunden dieſelbigen zuuerfolgen / in gefeng⸗ 
nis zuwerffen / vnd ſie zu toͤdten / ſein nach kur⸗ 
tzen tagen herbey komen / beide die Aſſyriſchen 
ynd Babiloniſchen gefengniſſe. 


Von dem Sechſten Zeichen / oder 
von der Sechſten Vrſache. 


| As ſtehet in gegenwertiger ſicherheit vnd 
A blindheit. Denn dieſe beide laſter wol⸗ 
len bey einander ſein / vnd iſt eins * = 


beren ſtraffe. Wie denn am tage / das Gott ſicher⸗ 
heit ſtraffet mit blindheit / wie auch andere ſun⸗ 
den mit andern ſunden / zun Xomern am Erſten 
capitel. Nu iſt heutiges tages / wie vns die er⸗ 

farung berichtet / nichts gemeiners bey vns Deut 

ſchen / denn ſicherheit vnnd blindheit. Was 

darff es derhalben viel diſputirens vnnd bewei⸗ 

ſens / ob Gottes zorn vnd ſtraffe nahe ſeind. Se⸗ 

het / wie gantz ſicher ſein doch die leute / das ſie 

ſtracks meinen vnd ſagen doͤrffen / Es bat kein 

not? Vnd ob ſich gleich Gottes ſtraffen teglich 

erzeigen / ſo laſſen ſie ſich dieſelbigen doch nicht 
bewegen / ſondern ſprechen / Es ſey wol ehe alſo 
zugangen. Es ſey nichts nerves mit vngluͤck uͤber⸗ 

fallen werden. Etliche aus dieſen verlaſſen 

ſich auff jhre gewalt / gelt / gut / reichthumb / 
feſte Stedt / Schloͤſſer / groſſe manheit / vnd weit 

leufftige buͤndnis / gedencken hieraus / es koͤn⸗ 
ne jhn nimmer uͤbel gehen. Vnd wie ſicher ſie. 
nu hierinnen ſein / alſo blind ſein auch die leu⸗ 

te / alſo / das ſie etwa mit Gottes ſtraffen von al⸗ 
len ſeiten vmbgeben / die gleichwol nicht ſehen 

vnd erkennen: Ja dieſelbigen noch zum beſten 

Fur ſich auslegen vnd ausdeuten. Dieſes al⸗ 

les were durch die erfarung darzuthun / wo vor⸗ 

ſtehende gefehrligkeit nicht von gegenwertigen 

Exempeln abweiſet. Vnd warlich wie zum theil 

der Schrifft HDiſtorien vns leren / zum theil auch 
der weltlichen hendel geſchichte / ſo iſt das Gottes 

alte weis / wenn er Lande vnd —_— hefftig * , 

5 j en 


— ” —— — 5 
— Wt ont Pa _r 4 8 4 s n ”s 


Fen wil / ſo leſt er ſie nach ſeinem rechten gericht zu 

uorn ſicher / vnd hernach blind werden. Des ha⸗ 
ſtu in gemein offentliche Exempel in Iſrael / vnd 
dem Roͤnigreich . In ſonderheit aber in 
dem Juͤdiſchen Volck / nach der Babyloniſchen 
gefengnis / uͤber welcher ſicherheit vnd blindheit 
auch Chriſtus klaget / Luce am 19. cap. Vnd als 
er nahe hinzu kam / ſahe er die Stadt an / vnd wei⸗ 
net uͤber ſie / vnd ſprach: Wenn du es wuͤſfteſt / ſo 
wuͤrdeſtu auch bedencken / zu dieſer deiner zeit / 
was zu deinem friede dienet / Aber nu iſt es fuͤr dei⸗ 
nen augen verborgen. 


Von dem Sicbenden Zeichen / oder | 


von der ſiebenden Vrſachen. 


Iſs Zeichen oder dieſe Drſache / iſt ein ge⸗ 
& meine kleinmuͤtigkeit der hertzen zu gleich 

inn allen menſchen / alſo das denſelbigen 
wehe vnd bange iſt / wiſſen offt ſelbſt nicht war⸗ 
umb: Sein verzaget / Daben keine mans hertzen 
mehr: Vnd iſt bey jnen nichts anders denn ſchre⸗ 
cken vnd zagen. Ja wenn ein luͤgenhafftige newe⸗ 
zeitung koͤmpt / wiſſen ſie nicht wo ſie ſich enthal⸗ 
ten ſollen. Fuͤrchten ſich fuͤr einem rauſchenden 
blat. Nu pfleget Gott ſolche kleinmuͤtigkeit der 
hertzen vorher zuſenden / wenn er Land vnd Leute 
ſtraffen wil / Wie abermals aus der Propheten 
Schrifften zuſehen / zur zeit beider Renee 

| ; s ge 


Iſrael vnd Juda. Wo aber die Leute nu zaͤgen 
vnd ſo kleinmuͤtig ſein / ſein ſie auch leichte geſchla 
gen. Ich halte warlich darfuͤr / es moͤchte zu vn 
ſern zeiten leicht ein geſchrey von einer frembden 
Hation komen / wir Deutſchen lieſen Daus vnd 
Moff / ſampt Weib vnd Kinden ſtehen / vnd ge⸗ 
ben Derſen Gelt. 

Aus dem gegentheil / wenn Gott Lande vnd 
Leute erheben wil / gibt er jhnen auch hertz vnd 
mut / das jnen niemand widerſtand thun mag. 


Von dem Alchten Zeichen / oder von 
der achten Vrſache. 


| Ehet das Achte Zeichen / oder die achte Or- 
Sscche it aus dem gegentheil / der hochmut / 
das trotzen vnd pochen vnſerer Widerſach⸗ 
er / nicht allein vnſerer / ſondern auch Chriſti vnd 
der Warheit Feinde. Welche laſter in jnen zu vn 
ſeren zeiten dermaſſen zugenomen haben / wie die 
erfarung vnd der tegliche brauch ausweiſet / das 
man ſich der billich entſetzet vñ erſchrecket. Durch 
welche nicht allein wir menſchen / die der Warheit 
anhangen / beſchediget / ſondern Gott mus auch 
herhalten / vnd hieruͤber blaſphemirt / geſchme⸗ 
het / vnd geleſtert werden. Vnd thun vnſer Wi⸗ 
derſacher dieſer zeit nicht anders / denn als were 
die gantze Welt jhr / So ſie doch fuͤr wenig jaren 
fo eingezogen vnd kleinmutig waren / man hette 
ſie moͤgen vmb einen Finger winden. Gott verge⸗ 
C itj bees 


be es jnen / welche zu jrem hochmut huͤlff vnd bey 
ſtand gethan haben. 

Nu muͤſſen aus Gottes verhengnis vnd nach 
laſſung / vnſer Widerſacher / alſo hochmutig vnd 
trotzig werden / auff das mittel vnd wege nicht 
gebrechen / Gottes ſtraffen uͤber vns ſundigen / 
vnbusfertigen vnd vndanckbaren Deutſchen/ zu⸗ 
uolziehen. Denn wo vnſere zuͤchtiger kein hertz 
hetten / moͤchten ſie verordente Goͤttliche ſtraffen 
nicht in das werck bringen / viel weniger hinaus 
fuͤren . Daher nennet die Scbrifft die Tyrannen 
vnd Verfolger der vndanckbaren vnd vnbusferti 
gen Kirchen / ruthen vnd ſtecken Goͤttliches zorns 
vnd grimmes / wie wir leſen koͤnnen / Eſaie am 10. 
capit. O weh Aſſur / der meines zorns ruthe / vnd 
fre hand meines grimmes ſtecken iſt. Ich wil jn 
ſenden wider ein heuchel Volck / vnd jhm befelh 
thun wider das Volck meines zorns / das ers be⸗ 
raub vnd austeil, vnd zurtrette es 7c. 


Von dem Neunden Zeichen / oder 
von der neunden Vrſachen. 


Ne Zeichen oder dieſe Vrſache neme vnd 
D verſamle ich / aus dem ſchrecklichen zune⸗ 
men aller ſchand / laſter / vnd vntugent in 
gemein / Vnd widerumb aus dem abnemen aller 
zucht / tugent vnd erbarkeit. Von gegenwertig⸗ 
keit dieſes Zeichens / vnd dieſer Vrſachen / zeugen 
\ aue in dem wir teglich zu einander fag 

Es iſt kein zucht / tugent / glaub / ehr / nach recht 
mehr. Vnd warlich wie wir hieruon reden vnter⸗ 
einander / alſo erfindet ſichs durch die erfarung / 
vnd nach viel erger / als wir dauon ſagen moͤgen. 
Denn da hilfft kein predigen / flehen / oder ſchrei⸗ 
en / wider die laſter. Vnd nicht ane vrſach / denn 
es dahin kommen / das ſchande nu bey vielen ehre 
iſt / Ja das man durch laſter zu groſſem gewalt 
vnd anſehen gelangen mag. Sihe / wer ſein 
doch itzunder bey vielen groſſen Derren die aller 
nechſten vnd anſeligſten leute / nemlich die nur 
weidlich ſauffen / ſchlemmen vnd temmen vermuͤ 
gen? Dieweil man aber nu mit ſolchen laſtern 
zu groſſen dingen auffſteiget / ſo befleiſſiget ſich 
derſelbigen ein ſederman. Wo aber tuͤgende die 
mittel nach weren (wie bey vnſeren alten Vorfa⸗ 
ren) zu groſſen ehren / ſo thet auch hierinnen ein 

jeder / was er zuthun ſchuldig were. | 


| Gleich alſo gienges auch zu / kurtz for der 
Aſſyriſchen vnd Dabyloniſchen gefengnis / da 
hielt man laſter fur tuͤgenden / Vnd was vnrecht 
was / das muſte recht ſein. Da war fauſt Recht / 
das beſte Recht. Ond wer den andern vermocht / 
ſtieſſe jn in einen ſaek. Da war rauben / nemen / 
freſſen / ſauffen / Land vnd Leute beſchweren vnd 
auſſaugen / wercke vnd thaten eines mennlichen 
Hertzen. Vber das / ſo war ſchier in gemein alle 
rechte Gottes forcht verloſchen / liebe vñ barmher 
tzigkeit hatten ſich verloren / falſcher Gottesdienſt 
. nom 

nam uͤberhandt / frome vnd warhafftige Prophe 
ten worden verfolget 2c. Vnd wer derhalben wil 
weitern bericht haben / der ſchlage der Propheten 
Buͤcher auff / der wird befinden / wie hefftig ſie 
ſich wider alle ſchande vnd laſter auffgelegt ha⸗ 
ben / vnd die gegen tugenden / mit gantzem ernſte 
erfordert. 


Von dem Zehenden Zeichen / oder 
von der zehenden Drſachen, 


vnter ſich das ploͤtzlich auff ſteigen vnd zu 
nemen Deutſcher Nation / welche in kur⸗ 
tzen zeiten / an gelt / gut / gewalt / anſehen / reich⸗ 
thumb / gebewden: Ja an hoͤhern vnd groͤſſeren 
dingen / Als / an guten kuͤnſten / an verſtand vnd 
geſchickligkeit zum hoͤchſten zugenommen hat: 
Item / uber dieſe erzelte ding alle / an Gottes 
Wort / an rechtem Gottesdienſt 2c. Was aber nu 
ploͤtzlich vnd vnuerſehens ſteigt / pflegt gemein⸗ 
lich auch ploͤtzlich zufallen. Fallen aber dinge / 
welche in der eile auffgeſtiegen ſein / vnd zugeno⸗ 
men haben / ſo mus ſolchs durch Gottes ſtraffe 
geſchehen / welche auch die leute / ſo ploͤtzlich ge⸗ 
ſtiegen vnd zugenommen haben / mit jrer ſicher⸗ 
heit / vnd andern anhangenden laſtern / wol ver⸗ 


S As Zeichen vnd dieſe Orſache begreiffet 


dienen vnd verſchulden koͤnnen. 


von 


Von dem Eilfften Jucken oder von 
. der eilfften Orſachen. 


Iſs gibt vus die gegenwertigkeit des grew⸗ 
O lichen vnd Jroſſen ſtoltzes / hochmutes / 
vnd hoffarts / welche laſter der maſſen inn 
Deutſcher Nation zugenomen haben / das man 
ſich hieruͤber billich entſetzen vñ erſchrecken mag. 
Nu iſt das einmal gewis / das Gott nichts weni⸗ 
gers leiden kan / denn gemelte laſter. Darumb 
auch Gottes zorn vnd ſtraff herzu nahent / ob 
wir gleich derhalben ſicher gnug ſein. Sehet vnd 
mercket / wie gar ſein faſt alle menſchen nu leben⸗ 
dig / nicht allein mit innerlicher hoffart beladen / 
dardurch einer den andern verachtet / ein jeder fur 
dem andern beſſer ſein wil / Wie ſtoltzieren vnd 
prangen doch die gemuͤter bey ſederman / das 
ſchier niemands in allen kuͤnſten / faculteten / vnd 
erkentniſſen / nichts gemeins mit andern tragen 
wil / vnd alle dinge allein zum ehrgeitz / vnd zum 
rhum der gemuter gerichtet ſein / mit ſchreeklicher 
verachtung vnter einander. Ich wil der geiſtli⸗ 
chen hoffart geſchweigen / aus geiſtlichen din⸗ 
gen / wie eigenheilig vnd from viel ſein wollen im 
ſchein / vnd vnter dem Deckemaͤntel der heiligen 
Euongelions /in der warheit aber an alle heilig⸗ 
Feit vnd froͤmkeit wandeln. Was ſol ich weiter 
ſagen / von der euſſerlichen hoffart / an worten 
geberden vnd wercken: item / an geſchmuck vnd 
Fletbung / welche ding bey ollen n 
® zum 

zum hoͤchſten kommen / als auswendige vnd ge⸗ 
wiſſe zeichen der innerlichen vnd geiſtlichen hof 
fart. Wiewol aber in gemein / in Deutſchen 
Canden / ſolche hoffart allerwegen zugenommen 
hat / ſo beduͤncket mich doch / wir Meiſner thuens 
hierinne andern zuuorn. Nu it aber das nicht 
allein boͤs / alſo euſſerlich hoffertig ſein / ſondern 
das iſt doppelte ſunde / nicht leiden wollen / das 
man wider nu offtgemelte hoffart predigen vnd 
ſchreien fol / Ja dieſelbige entſchuldigen / zude⸗ 
cken / kleinachten / vnd ſagen doͤrffen / zu beſchul⸗ 
digung jrer ſtinckenden hoffart: Es moͤge einer 
in einem grawen Rocke wol ſo ſtoltz ſein / als in 
einem Sammeten oder Seidenen kleide. Wel⸗ 
ches ja etwa geſchehen kan. Aber in gemein iſt 
ſolche Einrede nicht war / vnd die erfarung leret 
es anders. Daher denn auch entſprungen ſein / 
dieſe vnd dergleichen Sprichwoͤrter: Obiecta mo 
uent ſenſus. Veſtitus eſt index animi. Das hertz 
wird beweget durch euſſerliche mittel. Ond die 
euſſerliche kleidung iſt ein anzeigung, wie es inner 
lichen im hertzen gelegen iſt. | 


Vnd dieſe Sprichworter war zu ſein / bewei⸗ 
ſet die tegliche erfarung. Kauff einem E indlein 
von zwey oder drey jaren ein par Schuͤchlein mit 
Golde uͤberzogen / ziehe ſie dem Kindlein an / vnd 
beſihe als denn / wie daſſelbige prangen / vnd ſich 
von allen ſeiten beſehen wird / wie ein Pfawe / ſo 
er ſeine Federn ausgeſchwencket bat. Dur 


der erfarung gantz nicht gemes / das man mit 
grawen Roͤcken viel prangens zutreiben pfleget. 
So erferet man auch wol / wie Weiber vnd Jung 
frawen ſich geberen / wenn ſie mit Sammet vnd 
Seiden bekleidet / vnd mit jren guͤldenen vnd uber 


guͤlten Retten daher ziehen. 


Dieweil aber nu Gott nichts weniger / denn 
hoffart leiden mag / ſo wird mans mit der zeit er⸗ 
faren / das er beide innerliche vnd euſſerliche hof⸗ 
fart / mit ſeinen ſtraffen heimſuchen wird. Denn 
das mus ja war bleiben / das der Deilige Petrus 
ſagt in ſeiner Erſten Epiſtel am 5. capitel. Gott 
widerſtrebet den hoffertigen / aber den demuͤtigen 
ift er gnedig. Vnd wird als denn heiſſen / wie 
der Prophet Eſaias ſchreibet am Z. capitel. Oar- 
umb das dieTochter Sion ſtoltz ſein / vnd gehen 
mit auffgericgtem Dalſe / mit geſchmuͤckten An⸗ 
geſichten / tretten einher vnd ſchwentzen / vnnd 
haben koͤſtliche Schuch an jhren Fuͤſſen: So 
wird der ID EAA den Scheitel der Toͤchter Zion 
kahl machen / vnd der D ERA wird jbr ſchoͤnes 
Mar ausreuffen. Zu der zeit wird der LDERRN 
den Schmuck an den koͤſtlichen Schuhen weg⸗ 
nemen / vnd die Defftel / die Spangen / die Ket⸗ 
ten / die Armſpangen / die Dauben / die Flittern / 
die Gebreme / die Schnuͤrlein / die Biſemoͤpffel / 
die Ohrenſpangen / die Ringe / die Stirnſpan⸗ 
gen / die Feierkleider / die Mentel / die Schleyer / 
die Beutel / die Spiegel / die Roller / die Bor⸗ 

ten / die Kittel Dnb wird ſtanck fir gut geruch 
ſein / vnd ein loſe Band / fuͤr ein Guͤrtel / und eine 
Glatze / fuͤr ein kraus Dar / vnd fuͤr einen weiten 
Mantel / ein enger Sack. Solchs alles an ſtadt 


deiner ſchoͤne ⁊c. 


Von dem Zwolfften Zeichen oder | 
von der zwoͤlfften Vrſachen 


D As las ich ſein das gemeine geſchrey der ar 
| men vnd verdruckten / wider die tyranne 
. vnd vnbarmhertzigkeit der reichen vnd ge⸗ 
waltigen / bey welchen ſchier kein liebe noch bar 
hertzigkeit mehr iſt / Ja bey welchen dieſe tugett# 
den dermaſſen erkaltet ſein / das viel reicher vnd 
gewaltiger leute / etwa Munde vnd andere Thierẽ 
hoͤher vnd groͤſſer halten / denn arme vnd elende 
menſchen. Daher ſich denn zum offtermalen 
hoͤren laſſen / die reichen vnd gewaltigen Tyran? 
nen: Ich hab einen — . — iſt mir lieber den 
meiner bawren einer. Ich wage ein handuol baw 
ren daran. Es iſt vmb einen haͤuffen bawren zu⸗ 
thun. Solche vnd der gleichen tyranniſche wort 
geben zuuerſtehen / wie hoch die Tyrannen die ar⸗ 
men leute achten / fir welche Jheſus Chriſtus 
ſein vnſchuldiges Blut vergoſſen hat · Nu ha⸗ 
ben die armen vnd elenden fuͤr ſieh / das Gott jhr 
ſchreien vnd lagen zu jm / erhoͤren wil / haben 
des auch Exempel / das Gottgtmevnd elende / 
ſo zu jm geruffen vnd geſchrien haben / re 
| * wm g 

hat. So ſtehet far ſie auch das gemeine Sprich- 
wort: Der armen vnd elenden gebet / iſt ein ſtarck 
gebet / vnd dringet durch den Dimel. Derhal⸗ 
ben wird es an Gottes zorn vnd ſtraff nicht abge⸗ 
hen / es ſey denn das beſſerung folge. Iheſus Sy 
rach ſchreibet am 4. capitel. Liebes Rind / las den 
armen nicht not leiden / vnd ſey nicht hart gegen 
dem duͤrfftigen / veraͤchte den hungerigen nicht / 
vnd betruͤbe den duͤrfftigen nicht in ſeiner armut. 
Einem betruͤbten hertzen mach nicht mehr lei⸗ 
des / vnd verzeuch die gabe dem duͤrfftigen nicht. 
Die bitte des elenden ſchlahe nicht ab / Vnd wen⸗ 
de dein angeſicht nicht von dem armen. Wende 
deine augen nicht von dem duͤrfftigen / auff das 
er nicht uͤber dich klage · Denn der jn gemacht 
= erhorct ſein gebete / wenn er mit trawrigem 

ertzen uber dich klaget ꝛc. Vnd Dauid ſpricht 
im Pſalter ! Ich armer ruffte zu dem LEKren/ 


* 

vnd er erhaͤret mich, 


von dem Dreizehenden Zeichen / 
oder von det dreizehenden Vrſachen. 
D Jeſes neme ich von den kleinen / geringen / 


V vnd teglichen ſtraffen / welche fuͤrher lauf 
fen dem Garaus / inn welchem hernach⸗ 


mals entlich beide geiſtliche vnd weltliche Regi⸗ 
ment zu bodem gehen. Denn das iſt Gottes art 
vnd natur / das er langmittig iſt / ſtraffet nicht ei⸗ 
lend / vnd kan einem ein Glach wol ein gute zeit 

borgen. Ober das / ſo helt er die weiſe mit ſtraf⸗ 
fen / ſein getrewes hertze an die armen Suͤnder 
zubeweiſen / das er niemand ſtraffe / er habe ſie 
denn zuuorn gnugſam ermanet vnnd gewarnet. 
Ono entlich fo iſt das ſein gebrauch / wie aus der 
Deiligen Schrifft zuuermercken / das er nicht ehe 
den Garaus zuſchicket / es ſey denn das er zuuorn 
mit kleinen vnnd geringen ſtraffen / dardurch er 
zur buſſe vermanet / nichts ausrichtet / vnd das 
kein beſſerung folgen wil / vnd das er ſich auch 
keiner warhafftigen vnd rechtſchaffenen buſs zu⸗ 
getroſten habe / Daher nu geſchrieben ſtehet / 
zun Xomern am 1. Oder verachteſtu den reich ⸗ 
thumb ſeiner guͤte / gedult / vnd langmuͤtigkeit? 
Weiſſeſtu nicht / das dich Gottes gute zur buſſe 
leitet —¶ Auch hat Valerius ein Deidniſcher Di⸗ 
ſtorien ſchreiber geſagt: Gottes fuͤrſichtigkeit iſt 
langſam zur ſtraffe / aber die langſamheit vergil⸗ 
tet ſie mit ſchwerheit der ſtraffen. Vnd geb0o- 
ren auch hieher / die Diſtorien Deiliger Geſchriff 
ten / welche zeugen / wie Gott ſeine lieben vnd ge⸗ 
trewen Propheten zum Reiche der Zehen Ge⸗ 
ſchlechter Iſrael: Item / zum Reiche Juda ge⸗ 
ſchicket hat / damit es ja an vnterweiſung vnd war 
nung jnen nicht mangelte / den Garaus zuuerhuͤ⸗ 
ten. So hat es auch beiden Reichen / an kleinen 
vnd geringen ſtraffen / nicht gefelet / welche Gott 
fiir rem Garaus hat laſſen hergehen. Wie denn 
der Roͤnige Buͤcher / ſampt der Chronicken / aus⸗ 
weiſen / da ſie rermelden / wie Fee 

| le et ie ee 


etwa die Eg pptier / etwa die Syrier / beide Roͤnig 
reich gepfloͤcket haben / bis hernachmals der Gar 
aus / die vnbusfertigen gantz vnd gar uͤberfallen 
hat / in dem die Aſſyrier den Zehen Geſchlechten 
den bodem haben ausgeſtoſſen / vnd die Dabylo 
nier dem Neich Juda. 

Nu haben wir Deutſchen warlich auch nicht 
uber Gottes langmuͤtigkeit zu klagen / welcher vn 
ſer woluerdieneten ſtraffen lang gnug hat auff⸗ 
gezogen. So hat es vns an vermanung vnnd 
warnung auch nicht gemangelt. Entlich ſo hat 
es auch vns nicht gefehlet an kleinen vnd gerin⸗ 
gen ſtraffen / durch welche wir billich zur baſs 
hetten ſollen gereitzet werden / vnnd vrſache ne⸗ 
men dem kuͤnfftigen Garaus zuentlauffen Denn 
wie offt hat allein der Turck Deutſchland ange⸗ 
fallen / vnd von jar zu jar / itzunder das Lendlein / 
balde ein anders abgezwacket / zum zeichen vnd 
zeugnis des nachfolgenden Garaus / wo wir vns 
nicht beſſern. Weiter / ſo haben auch andere 
frembde Nationen vnſer nicht verſchonet / Ich 
wil nicht ſagen / was vns Deutſchen fiir vngluͤck 
nu ein zeitlang iſt zugeſtanden / aus innerlichen 
kriegen / entpoͤrunge vnd ſpaltunge. So hat vns 
auch der IDE R A vnterweilen mit Peſtilentz / 
thewrer zeit / vnd andern anhangenden raffen 
Kaen 88 Alles darumb / das Gott an vn⸗ 
erem verderben kein ſchuld haben wil / vnd das 
die vrſache folgendes Garaus aus Vns / vnd 
nicht aus Ihm ſey. 


Von 


oder von der vierzehenden 


As Seichen vnd dieſe Vrſache tregt ſich zu 
- aus ynſer vndanckbarkeit wider die Diener 

der Kirchen / vnd wider Gottes Wort vnd 
wolthaten / mit welchen yns Gott in dieſen letzten 
vnd gefehrlichen zeſten zum hoͤchſten uͤberſchuͤttet 
bat. Das Gott auch von vns wol mag ſagen / 
wie er einmal von Juda durch den Propheten ge⸗ 
ſagt hat: Was ſol man doch mehr thun an mei⸗ 
nem Weinberge / das ich nicht gethan hab an ime 
Warumb hat er denn hertlinge gebracht / da ich 
wartete er ſolttrauben bringen? Vnd ſo ich wil 
tiberlegen die wolthaten / vns vom DERRN EIN 
zu dieſen zeiten geſchencket / ſo findet ſichs in der 
warheit alſo / das Deutſchland mit allerley gabẽ 
dermaſſen geſchmuͤcket vnd gezieret iſt / das es der 


halben itz iger zeit keiner andern Nation nicht wei 


the. Denn erſtlich ſo man wil an den guͤtern des 
Reichs vnſers lieben HDE Rren Jbeſu Chriſti an- 
fangen / ſo hat vns Gott ſein reines Wort wider 
geben / den rechten verſtand desſelbigen / die rech⸗ 
ten Sacrament / vnd den rechten gebrauch derſel⸗ 
bigen / vnd den rechten Gottesdienſt / in Gottes 
Wort gegruͤndet. Vber dieſe gaben / haben wir 
auch allerley freye vnnd gute kuͤnſte erlanget / 
ſampt dem rechten verſtand vnd gebrauch derſel⸗ 
bigen / das wir von des wegen keinen andern wo 
= 4 crern 

 ekernnicbts duͤrffen zuuorn geben. Nach dem al⸗ 
len / ſo iſt auch Deutſchland / an gelt / gut / ge⸗ 
walt / ehr / vnd koͤſtlichen gebewden zum hoͤch⸗ 
ſten geſtiegen ac. Vnd zum letzten / ſo bin ich leich 
tiglich zuweiſen / das ich gleube / das der zeit her / 
da Deutſchland geſtanden / gelertere / geſchickte⸗ 
re / vnd erfarnere leute nicht geweſen / als (Gott 
hab lob) nu ſein. | 

Aber Gott erbarme es / das er mit allen ſolch⸗ 
en wolthaten / nichts mehr bey vns Deutſchen 
hat ausgericht / denn das er eitel vndanckbarkeit 
verdienet. Der geſtalt / das ich mich beduncken 
las / das mit der vielheit vnd der grosheit ſeiner 
wolthaten / zu gleich auch wachſe vnd zuneme vn 
ſer vndanck barkeit. | 

Vnd damit ich erweiſe durch gnugſam zeug⸗ 
nis / wie vndanckbar wir ſein / ſo ligt es am tage / 
wie wir wol in gemein alle Gottes wort hoͤren / 
aber das gehet vns zu einem ohre ein / zum andern 

wider aus · Bleibet allein inn ohren behangen / 
auff der zungen beligen / vnd wil inn das hertze 
nicht / viel weniger ins werck / leben / vnd thaten 
gezogen werden. 

Man gebrauchet ſich auch wol der hochwir⸗ 
digen Sacramente / aber mit aller leichtfertigkeit / 
an alle andacht / ane beſſerung ſeines lebens: So 

doch alle Sacramente vom DER REI veror⸗ 
denet / vns zum Gottfuͤrchtigen / zuͤchtigen / vnd 
erbaren handel vnd wandel ver manen. 

So uͤbet man auch wol / vnd bilfft üben den 
l rechten 


rechten Gottesdienſt / aber wenig im Geiſte vii der 
warheit / wie denn Gott von vns wil geehret ſein, 

Weiter / ſo gehen auch (wie man ſagt in ge⸗ 
meinem Sprichwort) gute kuͤnſte nach Brod / 
Vnd magen ſich derſelbigen anhenger vnd diener 
kuͤmmerlich des bangers erweren. 

Pfarherren / Kirchendiener / vnd in gemein 
alle Cheologi / ſein zum hoͤchſten verachtet / vnd 
man guͤnnet ſhn ſchier der augen nicht mehr / ja 
was man jnen geben ſol / das achtet man es ſey 
verloren / vnd dem Teuffel gegeben / Ich wil von 
verachtung / hon / vnd ſpot derſelbigen nicht viel 
ſagen / dieweil ſolche ding niemand verborgen. 

Das haben die vndanckbaren Euangeliſchen 
von jrem Derren Jeſu Chriſto nicht geleret / wel⸗ 
ches wort ſein: Wer euch verachtet / der verachtet 
mich. Sie werdens auch damit nicht beſſer mach⸗ 
en. Denn ſo man die perſonen des Worts im Air 
chenampt verachtet / ſo wird man mit der zeit 
auch wider mit dem wort / noch mit dem Kirchen 
ampt zufrieden ſein. Doch were es muͤglich / wie 
ichs auch keinen zweiuel trage / das die vndanck⸗ 
baren nicht halb ſo ſehr trotzen oder pochen duͤrf⸗ 
fen wider die fromen Kirchendiener / viel weniger 
wider das Wort vndanckbar ſein / Denn mit der 
weiſe / ſich forthin niemand wird zum Kirchen 
bienſte gebrauchẽ laſſen. So wird auch Gott mit 
ſeiner geiſtlichen ſtraffen nicht weit ſein / dardurch 
er nicht den hunger des brods allein wird zuſchick 
en / ſondern yiel mehr ſeines Wortes / vnd des vns 
| | vndanck 


pndanckbaren berauben / vnd andern Oolckern 
geben / welche beide Prediger vnd Wort mit groͤſ⸗ 
ſerer danckbarkeit werden annemen. Vnd als defi 
wird es heiſſen / wie Chriſtus den Juͤden geweiſ⸗ 
ſaget hat / vnd wie es auch hernachmals in das 
werck komen: Das Reich Gottes wird von euch 
genomen / vnd den Deiden gegeben / die ſeine 
frucht bringen. 

Beſihe der Propheten Schriffren / vnd beher 
tzige vnd lerne daraus / das / we man Gottes ga 
ben vnd wolthaten in den wind geſchlagen hat / 
vnd beide lehre vnd Lerer uͤbel gehalten / ab nicht 
zu gleich balde hernacher ein ſtraffe uͤber die an⸗ 
der erfolget iſt / vnd zum letzten der Garaus / wie 
denn ſolches aus der verfolgung Eſaie / Jeremie / 
Michee / vnd anderer zuſehen / welcher verach⸗ 
tung ſampt jrer lehre / Gott entlich mit der Aſſyri⸗ 
ſchen vnd Babyloniſchẽ gefengnis gerochen hat · 
Aber vielleicht iſt nu Gottes Hand verkuͤrtzet / die⸗ 
weil wir ſo ſicher ſein / das er nicht mehr wie fuͤr 
alters ſtraffen kan. Inſumma / es wird an der 
ſtraffe Gottes nicht mangeln / wo wir vns nicht 
beſſern. Denn neben andern laſtern mag Gott 
nichts weniger leiden / denn vndanckbarkeit. Da⸗ 
her aus dem gegentheil die Schrifft ſo hefftig zur 
danckbarkeit anhelt. 


Von dem Funfzehenden Zeichen / 


oder von der funffzehenden Vr ſachen. 
. & i YVndanck⸗ 

Ndanckbar ſein wider Gottes wolthaten 
vnd gaben / an vns Deutſchen gewendet / 
were an ſich ſelbſt ſunde gnug / Got zu zorn 
vnd ſtraffe zu bewegen. Aber damit ſein wir Deut 
ſchen nicht gnuͤgig / faren uͤber das zu / heben an 
zum theil aus forcht / zum theil von wegen eige⸗ 
nes nutzes / an der erkanten vnd bekanten warheit 
zu zagen vnd zu zweiueln: Vnd das wol mehr iſt / 
gentzlich daruon abzufallen. LTu ſein die ſunden 
nicht gleich. Vnd ſo auch Gott die vndanckbar⸗ 
Feit ſo hefftig / wie im nechſten Zeichen gehoͤret / 
ſtraffen wil / Wieuiel ſchrecklicher wird er zagen / 
zweiueln / vnd den abfal von der uͤberzeugeten 
warheit / durch Gottes Wort vnd den Deiligen 
Geiſt / zuͤchtigen ? Wie wir ſolcher groſſen ſtraf 
fen guten vnd gewiſſen bericht haben moͤgen / 
aus folgenden vnd dergleichen Schrifften: Mat 
thei am 10. Fuͤrchtet euch nicht fuͤr denen / die den 
Ceib toͤdten / vnd die Seelen nicht muͤgen toͤdten. 
Fuͤrchtet euch aber viel mehr fuͤr dem / der Leib 
vnd Seele verterben mag in die Delle. Item / 
Wer Vater vnd Mutter mehr liebet / denn Mich / 
der iſt Mein nicht wert. Item / Wer Mich ver⸗ 
leugnet fuͤr den Menſchen / den wil Ich auch ver⸗ 
leugnen fuͤr Meinem himliſchen Vater. Vnd Da 
uid ſpricht: Ich bekandte dein gezeugnis fuͤr den 
Roͤnigen / vnd wurde nicht zu ſchanden. So wil 
aus dem gegentheil folgen / das die alle / welche 
Gottes gezeugnis fur den menſchen nicht beken⸗ 
nen / das dieſelbigen ſollen zu ſchanden 9 

Ua iſt es nichts geſagt / dardurch etliche ſr za⸗ 
gen / zweiueln / vnd abfall entſchuldigen wollen 
in dieſen gefehrlichẽ zeiten: Man muͤſſe der zeit vi 
der not weichen. Gleich als were die warheit an 
zeit vnd not gebunden. Ich meinet die zeit vnd not 
ſolten Gottes Wort weichT/ſo hoͤre ich nu das ge 
genſpiel. Es mus hie alſo heiſſen: Viuat Chriſtus, 
& pereat totus mundus. Chriſtus mus beſtan / vnd 
ſolte daruͤber die Welt zu bodem gan. Item / 
das ſie ſagen / Es muͤge nicht ſchaden / das man 
zur zeit der not / vnd der verfolgung / den glauben 
im hertzen behalte / ſo lang / bis das Creutz fuͤr⸗ 
uͤber iſt. Item / man duͤrffe nicht eben einem je⸗ 
den bekennen / was man gleube oder nicht gleu⸗ 
be. Dieſer jrthumb iſt lengſt verdampt von der 
Chriſtlichen Kirchen / welchen die Ebioniter ge⸗ 
leret haben. So widerſtrebet er auch dem gebot 
vnd befelh Chriſti von der bekentnis / Matth. am 
IO. Gp. Desgleichen auch dem Spruch Petri / 
in der 1. Epiſtel am 3. cap. Seid aber allzeit erboͤ⸗ 
tig zur antwort jederman / der grund fordert der 
hoffnung / die in euch iſt / vnd das mit ſanfftmuͤtig 
keit vnd furcht. Item / es ſey recht / das man er⸗ 
tichte vnd luͤgenhafftige vertrege vnd Reconcilia⸗ 
tion in den Religions ſachen auffrichte / die Wi⸗ 
derſacher damit zubetriegen / vnd das man muͤge 
einen zeitlichen friede haben. Nach dem auch 
Abraham nicht geſundiget / das er fuͤr dem 
Konig Pharaone gelogen habe / vnd ſein Ehe⸗ 
weib / fuͤr ſeine Schweſter ausgeben / im Buch 
OY 2 ith der 


"| ; 

der Schoͤpffung am re. ttem/fur dem Ronig Abi 
melech / daſelbſt am zo. capit. Ober das ſo babe 
auch Dauid ſich fur dem Koͤnige Achis geſtellet 
als ſeye er vnſinnig / im 1. buch der Roͤnige am 
l. cap. Aber ſolches vnd der gleichen geplerr / hat 
wol fur vnwiſſenden vnd einfeltigen leuten einen 
ſchein der warheit / ſo es doch im grunde nichts 
iſt. Oefi liegen an ſich ſelbſt allzeit ſunde iſt / doch 
iſt ein luͤgen groͤſſer ſunde / als die andere. Item / 
ſo erfordert Chriſtus von vns ein offentlich be⸗ 
Fentnis der warheit / Matth. am 1o. Dnd haben 
wir ſolcher bekentnis ſchoͤne Exempel in den lie⸗ 
ben Propheten vnd Merterern / furaus in Daui⸗ 
de / da er ſaget / Ich bekennet dein gezeugnis fur 
den Roͤnigen / vnd ware nicht zu ſchanden. | 

Vnd iſt das entlich mein rath zu dieſen zeiten 
der verfolgung / das man ſtracks vnd frey heraus 
die warheit bekenne / mit aller einfeltigkeit vnnd 
ſanfftmuͤtigkeit / vnd befelhe Gott den ausgang 
der ſachen. Item / das ich auch fur gewis halte / 


das dieſe / welche meinem rath folgen werden / 


ſtandhafftig bleiben / an der erkanten vnd bekan⸗ 
ten warheit nicht zagen / nach zweiueln / viel wes 
niger daruon abfallen / das dieſelbige viel beſſer 
faren / weniger vngluͤcks ausſtehen / vnd mit ge⸗ 
ringerer verfolgung beſchweret werden / als dit 
das gegenſpiel handlen. Vnd duͤncket mich ich 
ſehe fur meinen augen / durch die erfarung / das 
mein rath bereit im ſchwanck gehet / vnd desſel⸗ 
bigen nachfolgern zum beſten gereichet. je 
wa 


war bleibe / das Chriſtus geſaget hat / MattHei 
am 10. Welcher Mich bekennet fuͤr den Men⸗ 
ſchen / den wil U. wider fur Gott Meinem Va⸗ 
ter bekennen. Das iſt / Ich wil jHm von meinem 
Vater ſchutz / ſchirm / gluͤck vnnd heil erlangen. 
Item / auff das Dauidis ſpruch beſtehe: Ich hab 
deine zeugniſſe bekennet / fiir den Roͤnigen / vnd 
bin nicht zu ſchanden worden. 


Von dem Sechzehenden Zeichen / 
| oder von der ſechzehenden 
Vrſachen. 

2 Je viel heit vñ gemeinheit der ſcheinenden 
zeichen am Dimel vnd ſunſt / welche man 

D teglich ſihet vnd erferet / nicht in geringer 
anzal. Vnd wiewol viel leute / die in allerley ſich⸗ 
erheit leben / aus gemelten ſcheinenden zeichen / 
den hon vnd ſpot treiben. So verachten ſie doch 
Gottes Gottfurchtige kinder ni yt / ſonder wiſſen 
ſich des zuerinnern / das dieſelbige / etwa nicht al⸗ 
lein natuͤrliche / ſondern uͤbernatuͤrliche zeichen 
ſein / zubedeuten den folgenden zorn vnd ſtraffe 
Gottes / wo man durch dieſelbige nicht beweget 
wird buſs zuthun. Denn das findet ſich alſo/ 
das Gott inn gemein / wenn er Lande vnd Leu⸗ 
te hat vmb jhrer miſſethat willen ſtraffen wol⸗ 
len / das er zuuorn etliche zeichen zur uͤberfluſ⸗ 
ſigen warnung hat laſſen furher gehen. Vnd 
das ich ſolches war zu ſein erweiſe / wil ich 
a 4 

Veſpaſiant / da Gott hat wollen den Juden den 
entlichen Garaus machen / vnd alſo der Stadt 
Jeruſalem / Rurtz zuuorn / hat man einen ſchei⸗ 
nenden Stern / einem Schwerd gleich / uber der 
Stadt ſehen ſchweben. Item / einen fewrigen 
Cometen / welcher ein gantz Ihar lang uber der 
Stadt gebrennet hat. Weiter auff der tage ei⸗ 
nen des Feſtes der Suſſenbrot / hat bey nechtlich⸗ 
er zeit vmb Neun ſchlege / eines hellen liechtes 
glantz den Tempel vmbgeben vnd erfullet / das 
ſederman gemeinet hat / es ſey heller vnd liechter 
tag geweſen / vnd hat ſolcher glantz eine halbe 
ſtunde geweret. Auff daſſelbige Feſte / hat ein 
Aalb / bey dem Altar zum Opffer verordenet / vn 
ter den Denden der Rirchendiener / ein Lemmich⸗ 
en geboren. Item / vmb die Sechſte ſtunde der 
nacht / auff ein andere zeit / iſt die innere thuͤre des 
Tempels / welche nach auffgang der Sonnen ſte 
het / mit gedigenem Ertzte beſchlagen / ſchwere 
vom gewichte / welche ſonſt zwentzig Menner 
mit groſſer not haben moͤgen auffthun / mit eiſẽ⸗ 
ren Rigeln vnd Schloͤſſern wol verwaret / iſt zu⸗ 
geſchloſſen von ſich ſelbſt auffgangen. Item / 
nach etlichẽ tagen / nach dem Feſte / des 21. Doij / 
ſein geſehen worden bey dem nidergangder Son 
nen / etliche Wagen vnd Geſchirre / welche am 
Himel in der lufft vmbher geloffen ſein / vnd wie 
etliche hauffen gewapneter Leute ſich in den Wol 
cken haben zuſammen gethan / vnd wie Su 
: tedte 


Stedte mit vnuerſchenen Meeren belagert vnd 
Joern wenden e 52 uff Pfingſten / 


da die Prieſter waren Tempel gangen bey 
nacht / jre Empter — 2 e 
haben ſie an ſtunde poltern gehoͤret vnd 
entlichen diefen vort: : n won⸗ 


dern. Dernachmals ein ſchlechter Menſch ein 

' Bawer / im vierdten jare fiir dem Krieg / da die 
Stadt in gutem 2 vnd uͤberflus geſtanden / 
auff das Feſte der Loberhuͤtten / hat angefangen 
mit lauter A zuſchreien! Ein ſtimme von 
auffgang der Sonnen / ein ſtimme vom nieder⸗ 
gang / ein 83 von den vier oͤrtern der Welt / 
ein ſtimme uber Jeruſalem /über den Tempel / ein 
ſtimme tuber Braut vnd Breutgam / vnd ein ſtun 
me über das Volck / Dieſes ſchreien hat tag vnd 
nacht geweret / in dem der arme menſch durch al⸗ 
le Gaſſen der Stadt geloffen ; So lang / bis et⸗ 
liche von den fuͤrnemeſten des 91 von wwe⸗ 
gen der ng lackſeligen welſſagung ! mit zorn he⸗ 
pen / haben offtgemelten menſchen ſchlagen 
Laſſen. Da er aber nichts darnach fraget / ſon⸗ 
dern gleichwol mit ſeinem ſchreien fortfure / ha⸗ 
den ſie men zum Roͤmiſchen Nichter dracht / vnd 
: g;b8gitftenpendafſen/.jewot er nen weder fle⸗ 
Hete / noch ſunſtauch weinete /ſonder mit erberm⸗ 
lichen heulen / einen weg wie den andern / zu ei⸗ 
nem jeden ſtreiche / ſeine ſtimme / wie zuuorn ge⸗ 
Horet / ertube mit zuthuung dieſer wort: Weh⸗ 

weh dir eruſalem 2c. 19G100 197 0 

Desgleichen zur zeit des Beiſers Theovoſy/ 
iſt ein heller Comet am Dimel erſchienen / durch 
welchen Gott hat — geben / das die 
grauſamen Oolcker die Gotthi vnd Wenden aus 
dem Lande Thracia komen wurden / vnd das No 
miſche Reich uͤberfallen / wie denn auch geſche⸗ 
hen. Doch hat ſie dismals Theodoſius zu ruͤcke 
gehalten / bis ſie nach ſeinem tode ſein widerko⸗ 
men / da ſeine kinder Areadius vnd Donorius re- 

giret haben / vnd Italien ſampt virlen Stedten 
grewlichen verwuͤſtet / auch Rom nach zwey ſhe⸗ 5 
riger belegerung gewonnen. | 

Item / ſein viel Cometen ein zeitlang geſehen 
worden / auch viel erdbeben gehoͤret / zu der zeit / 
da Attila die Dunen aus Dungern in Welſch⸗ 
land gefůͤret hat / vnd hin vnd wider viel Stedte 
verwuͤſt ſtet. 

Item / nach Chriſti geburt / des ſhars 594. iſ 
ein Comet einen gantzen Monat geſeben wor- 
den / darauff ein groſſe Roe 8 olget / vnd 
ſem fiinff groſſer hauffen Dewſchrecken in Ita⸗ 
lien komen / welche alles was auff dem Felde ge⸗ 
grunet / abgeſſen haben / vnd iſt hierauff weiter 
ein groſſer —ů— in das zweite jar beharli 
verblieben. Jur zeit Gregori / welcher die priua 
vnd winckel Weſs in die Kirchen eingefůͤret hat / 
fn die todter? zuhalten: Drey ſar hernacher iſt 

Machomet in Nrabia geboren worden. Vnd i 
Italien vmb diſe zeit von den Longo darden aug 


vberzogen worden. 
Item / 


Item / im jar 1314; ſein drey Monden am Hi⸗ 
mel erſchienen / vnd etliche Cometen / ſchrecklicher 
geſtalt / drey gantzer Monat lang. Zu welcher 
zeit nach Reiſer Heinrich des ſiebenden todes / 
ſein die Churfuͤrſten / der wahl halben vneins wor 
den / vnd ſein zween Reeiſer zu gleich erwelet / Lu⸗ 
douicus der Beyer / vnd Friederich der Oſterrei⸗ 
cher. Daher auch ein groffer krieg erwacbſen/. 
welcher acht ſar geweret haet. 

Item / des jars 1477. iſt ein grewlicher Co⸗ 
met erſchienen / auff welchen ein groſſe thewere 
zeit erfolget / von wegen groſſer hitze / die ſo groſs 

eſen / das an vielen oͤrtern / die bewme in den 
Welden verbrennet ſein Zu der zeit ſein auch viel 
banffen der Mewſchrecken komen / die Felder ver 
wuͤſtet / darauff in Italien ein ſchreckliche Peſti⸗ 
lents gefolget. In dem jare / iſt Carolus der Der 
tzog von Burgundien von den Schweitzern vnd 
Lotharingern bey Nanſen erſchlagen worden. 
Item / des ars 15 42 ſein viel JDewſthrecken 
in das Land zu Meiſſen komen. Was aber dieſel⸗ 
bigen mit ſich gebracht haben / achte ich / wir ha⸗ 
. — 
Solche vnd derg en Exempel / von jurg 
henden zeichen Goͤtliches zorns vnd ſtraffe wüfs 
ich noch viel anzuzeigen aus gewiſſen Diſtorien / 
welche vns warlich lerẽ / das wir die wunderzeich 
en / auch bey vns in kurtzer zeit ſich zu tragen / vnd 
teglich / nicht verachtẽ ſollen. Oeñ fie Vorbo 
ten ſein groſſer eee ens, 5 
25 | aber 


aber Gott nicht eben an ſtunde / auff eiche kh zeich- 

en / ſeine ſtraffen folgen leſt / iſt ſeiner langmuͤtig⸗ 
Feit vnd barmhertzigkeit ſchuld / dardurch er vng 
zur buſs anreitzet / Welche / ſo fie nicht in das 


werck komen wird / ſo werden win mit der zeit erfa 
ren / das vns alles duc aberfallen wird. 120 


Von dem Sieben nzehenden Seren 
e von der iebenzehenden. 
VPVrſache. 
St die nachleſſigkeit der weltlichen Or 
J keit / offentliche vnd bekante aſter. zu 
tigen vnd zu ſtraffen. Denn alſod ſte 
itzunder alle ſachen des weltlichen Regiments) 


nicht anders dęnn weren deſſelben Vorſteher 
gant vn ar ribreo Ampts muͤde / zu welchem 

1 Hen / bey jhnen ſchier weder 
955 ac liebe Laſſen alle ſachen gehen wit 


eech etliche aus tragheit / etliche 

{rs een temen vndanck verdienen wollen / etliche 
aber aus vnwillen / von wegen der groſſen vn 
banckbarkeit der Onterthanen / in dem die perſd⸗ 
nen bon der wolklichen Obrigkeit ehen / das ſie 
mit frer Regierung dey niemand danck verdienen 
Vnd in der warheit / ſol ein Regiment zu bodem 
Hebes ſo muͤſſen *— dinge inn der Obrigkeit 
Fort teen n Nu ſitzet warlich die Obrigkeit 
ur kemelt Offer da /oder viel mehr / das ſie das 
Sechecberd das fe Gdtt gegeben het / We 


chen 


chen / vnd das nichtlaMenroſtig werden. Darniff 
die perſonen / beide der hohen vnd nidern Qbrig= 
keit / Gottes Ordnung heiſſen / zun Roͤmern am 
. Item / Goͤtter / das iſt / Gottes Stadhalter / 
wie ſie Moſes vnd Dauid beſchreiben / auff das 
ſie ſchuͤtzen vnd ſchirmen ſollen die Sehen Gebot 
Gottes / vnd alſo in gemein alles / was zubeforde 
rung Goͤttlicher forcht / friedens / zucht / tugent / 
vnd erbarkeit gehoͤret. Ond wenn auch far zei⸗ 
ten die weltlich Obrigkeit ſolche jre ampt ausge⸗ 
richtet bat / iſt Gott mit jr zu frieden geweſen. Wo 
nicht / hat jr Gott in ſeinem zorn hefftig gedrew⸗ 
et/ vnd entlich ſte auch geſtraffet. Eſaie am 1. 
capit. Deine Fuͤrſten ſein abtruͤnnige / vnd Diebs 
geſellen Sie nemen alle gerne geſchencke / vnd 
trachten nach gaben. Den Waiſen ſchaffen ſie 
dicht racht ! vnd der Widwen ſache koͤmpt nicht 
f ſia Darumb ſpricht der DEKRNEZebaoth/ 
der mechtige in Iſtael / O weh / ich werde mich 
troͤſten durch meine Feinde c. Beſihe weiter 
Eſaiam am . cap. Dieremiam am zz. Ezechiel. 
am zz. Micheam am Z. vnd 7. Diob am 34. ⁊c. 
Vnd dieweil nu die weltliche Obrigkeit inn 
rem ampte gantz treg vnd vnluſtig iſt / jr uͤberge⸗ 
ben Schwerd auch nicht gebrauchet / Was wil 
entlich daraus werden? Das wird aber folgen / 
Gott wird ſein Schwerd / der Obrigkeit befol⸗ 
hen / wider zu ſich nemen / vnd einmaldermaſſen 
darein ſchlagen / das wir erfaren werden / das jm 
ſchande vnd laſter nicht gefallen. Vnd wird alſo 
nt F it wider⸗ 

widerumb ein Gottfuͤrchtig vnd zuͤchtig leben an; 
richten / ſampt aller erbar keit. | 
Einrede. „ 

Man ſtraffet gleich wol / wie fiir augen / was fol 
man mehr thun: | 8 

| Antwort. 

Ich weis ſchier nichts mehr / das man ſtraf⸗ 
fet / denn allein ſchlegerey / todſchlag / ſehmehe 
oder ſcheltwort / So findet man auch in den ru⸗ 
gen der laſter / wenig andere boͤſe thaten. Gleich 
als weren keine andere ſchanden vnd laſter mehr. 
Wo ſtraffet man dieſe / welche Gott / ſein Mort / 
Sacrament / vnd Gottesdienſt / ſchenden vnnd 
ſchmehen zum b6chſten© Wo zuͤchtiget man die 
Gottesleſterer / welche Gottes Namen ſo ſchent⸗ 
lich mis brauchen / die Marter vnd das bittere Lei 
den Jheſu Chriſti mit fuͤſſen tretten / bey Goites 
Krafft Macht / Dand / Stuel vnd Dimel ſchroe 
ren? Was for eine ſtraff leget man denen auff / 
welche am Sontag vnd Feiertag / fuͤr allen ho⸗ 
ren vnd Pforten / vnter der Predigte / vnd wenn 
man das Nachtmal des DENN heltet / dop 
pelen vnd ſpielen? Ja auch mit vnordentlichen 
ynd uͤbrigen freſſen vnd ſauffen verunebrenc Wo 
werden die zur zucht angehalten / welche in Ehe⸗ 
brecherey vnnd Durerey ſo ſchentlich haus hal⸗ 
ten? In welchen orten wird ſchier zu dieſen zei⸗ 
ten dieberey / wucherey / puma pede / auſ⸗ 
ſaugung der Land vnnd Leute / an hab vnnd gu⸗ 
tern / betrug vnd falſch in **» / 2 | 

guf⸗ 


kauffen vnd verkauffen / bey gewicht / mas / vnd 
ellen gezuͤchtiget ? ĩ¶ Welchen Landen iſt Heu- 
tiges tages ernſt / nachrede / verleumung an 
ehr vnd glimpff / meineid / verruckung der Teſta⸗ 
ment / gewalt thaten / freuel / vnd dergleichen la⸗ 
ſter zu ſtraffen ? Derhalben ſo man Goͤttliche 
furcht / zucht / vnd erbarkeit erhalten wolte / muͤ⸗ 
ſte der ruͤgezettel etwas lenger ſein / vnd aus bei⸗ 
der taffeln Geboten zuſammen getragen. Es ſein 
vnſere Vorfgren die alten nicht Narren geweſen / 
haben die rigen vnd geſprech uͤber ſchande vnd 
laſter nicht vergebens eingeſetzet / Wolt Gott 
das vnſere Obrigkeiten nu forthin in ſre ehrlichen 
fusſtappen eintretten / vnd was ſie wol georde⸗ 


net / wol hielten. | un 
e Einrede. * | 
: Es iſt nicht muͤglich / nach dem alle Gottes⸗ 
forcht / zucht / tugent vnd erbarkeit gefallen / das man 
ein diſciplin wider auffrichte: . O 
Antwort. | 
Ja / denen iſt es nicht muͤglich / welche es 
nicht fur die hand nemen. Aber den anderen / wel⸗ 
che anheben / Gott derhalben bitten / vmb huͤlff 
vnd beyſtand anſprechen / denen iſt es nicht vn⸗ 
muͤglich. Nu were es ja ein armer handel / das 
die weltliche Qbrigkeit / welche Gottes Stad⸗ 
halterin iſt / ja ſeine Ordenung / an Gott jhrem 
einſetzer / beſchirmer / vnd erhalter ** 
"EM Welte / 

colte / gleich als weren im ſeint Mende verkur⸗ 
tzet / das er nicht mehr helffen vnd rathen moͤch⸗ 
te. In ſumma / ſo die weltliche Obrigkeit ſich vn 
terſtehen wird / in Gottes Namen ein diſciplin an⸗ 
zuſtellen / es wird Gott an Een os er⸗ 
winnen laſſen. 


Ein rede. i 
Es hat die weltliche Obrigkeit in dieſen [cath | 
vnd gefehrlichen zeiten / ſo viel zuthun / das [i ane 
viel weil hat / ein diſaplin, vidzucranzorichren? |. 


Antwort. gy 30. | 

= Wan iſt es nicht in abreden / das diewelcich 
i Obrigkeit in dieſen geſchwinden zeiten / mehr zu⸗ 
ft thun findet / denn ſie wol ausrichten kan Aber da 
mit iſt ſie wap entſchuldiget. Vber das / ſo koͤnde 

ern maſſen wider zu ruhe Sake 00 1 8 font 10 
n 


1 vnd laſter wider Gottes willen vñ gebot 1; ch alſo 
. hauffen / wie fur augen / ſo lang verharret auch 

5 Gottes groſſer zorn vnd ſtraffe. Vnd wo nu 

[| Bott zornig iſt vnd ſtraffet / da wird die waltliche 

; f Obrigkeit gluckfeliglich nicht regiren mogen / 
= viel UP 8 frieden. | nim 
N 


ö ae 5 nicht fich er gnug zu diesen eaten 
| 0 v 


vnd laſter zu ſtraffen Denn man mus ſich auffrhur 


beſorgen : 
Antwort. 


Da wil ich gut fuͤr ſein / das ſich. ohalben / 
ſo man ſchande vnd laſter ſtraffet / kein auffrhur 
erheben fol. Denn die weltliche Obrigkeit iſt 
Gottes Ordenung. Uu verleſt Gott ſeine Ord⸗ 
nung nicht. Darumb iſt auffrhur nicht zubeſor⸗ 
gen. So hat man auch noch nie gehoͤret / das 
fich auffrbur hat zugetragen / weñ die Obrigkeit 
mit recht gegen die boͤſen gefaren iſt. Wenn ſie 
aber jr ampt vergeſſen hat / vnd mit gewalt vnd ty 
ranney vmbgangen / den leuten vnrecht gethan / 
iſt wol auffrhur erfolget. Weiter / ſo iſt der On- 
terthanen mehr / welche dennoch zucht vnd ehr 
leiden muͤgen / auch mit den ſtraffen uber ſchand 
vnd laſter zufrieden ſein / als der anderen: Die 
werden auffrhur verhindern / vnd nicht foͤrdern 
helffen. Ich wil geſchweigen das die / welche 
ſchande vnd laſter treiben / ſo ſie geſtraffet / durch 
ſres eigenes gewiſſens anregung / viel zu forcht⸗ 
am ſein / denn das ſie auffrhur ſolten anrichten. 

nd wenn die nechſte einrede gelten ſolt / ſo doͤrff⸗ 
te man auch keinen moͤrder ſtraffen / nach dem ſie 
etwa von groſſer freundſchafft ſein / vnd viel an⸗ 
hangs haben. 


3 Einrede. 
Ja / wer wil ſo viel vnwillen vnd vngunſt au 
— — welcher folget auff de: ern ſtliche ae 


«it's G Wan 


Antwort. ? 

Man mus nicht ſehen auff den vnwillen vnd 
vngunſt / den die Obrigkeit erlanget durch jhre 
ſtraff: Sondern mehr auff die belohnung / wel⸗ 
che Gott wil der Obrigkeit zu lohn geben / wo 
ſie ſyr ampt wird recht ausrichten. Ober das / 
ſo iſt ſchimpfflich zuhoͤren / das die Obrigkeit ſich 
forchtet mit ſtraffen vndanck bey den Vntertha⸗ 
nen zuuerdienen / vnd foͤrehtet Gott nicht als ei⸗ 
nen ſeharffen Richter / uͤber die jenigen / ſo in das 
ampt der Obrigkeit geſetzet / Hierinne faul vnd 
nachleſſig ſein. 

Einrede. | 


Die weil oberzelte zeichen verhanden ſein / wie def 
Far augen / ſo hilfft weiter kein ſtraffen der Obrig⸗ 
keit / ſondern man mus Gottes Garaus erwarten: 


Antwort. 5 


Nein / Nicht alſo. Denn Gott ſchweret / 
Ezechielis am 18. Er wil nicht den Tod des Stin- 
ders / ſondern das er buſs thue / vnd habe das le⸗ 
ben. Item / ſpricht Paulus in der 1. Epiſtel zun 
Corinthiern am u. cap. Wenn wir vns zuͤchtig⸗ 
ten / fo wuͤrden wir vom DERRN ELT nicht ge⸗ 
zuͤchtiget. Item / ſo weis man / wie Niniue die 
Stadt / dem Zorn vnd der ſtraffe Gottes / durch 
die buſs entrunnen iſt / Jone am 5. capit. Item 
Joſaphat ſampt ſeinen Vnterthanen / im z. bu 
der Chronicken am 20. capit. Item / Wanaſſe 
der groſſe ſůnder / vnd andere mehr. = On 


Bnb im fall / das Gott mit ſeiner empfange⸗ 
ner vnd beſchloſſener ſtraff gleich wuͤrde fortfa⸗ 
ren / ſo mag man doch durch die buſs / dieſelbige 
lindern vnd mildern. 


Von dem Achtzehenden Zeichen / oder 


von der achtzehenden Vrſachen. 


Jeſe neme ich aus der tragheit / faulheit / 

D vnd nachleſſigkeit der geiſtlichen Obrig⸗ 
T Feit / zu ſtraffen ſchand / laſter / vnd vntu⸗ 
gent. Denn ſo ſie dieſe ſtrafften mit dem geiſtlich⸗ 
en ſchwerd / jnen befolhen / ſo hette Gott nicht vr⸗ 
ſache dieſelbigen zu zuͤchtigen. Dieweil ſie es aber 
nicht thun / ſo mus Gott das beſte thun / damit 
gleichwol zucht vnd diſciplin erhaltẽ werde. Vnd 
iſt ſchier dahin komen / das viel Pfarl, errn vñ Kir 
chendiener / vngunſt zunermeiden / wider Geſetze 
noch Buſs mehr predigen / ſchieben die predigten 
des Geſetzes vnd der Baſſe auff die Ratheuſer / 
nennen die jenigen Geſetze Prediger / Swinger / 
Dringer / Stockmeiſter / Cenſores morum, das iſt / 
der ſitten Prediger / welche mit ernſter predigt des 
Geſetzes vnd der Buſs / zur zucht vnd guten diſci⸗ 
plin verm3nen vñ anhalten. Die andern brauchẽ 
allein einen halben theil der gewalt der ſchluͤſſel / 
mit auff loͤſung der ſunden. Aber den zweiten theil 
haben ſie nicht im gebrauch / damit ſie den offent⸗ 
lichen / hartneckigen ſicheren / vñ vnbusfertigen 
mochten ſre ſunde porbehglten / bis zur beſſeru 1G. 
1j So 


So iſt auch bey vielen die Excommunication oder 

der Chriſtliche Banne nicht im werck / ein ſonder 

lich mittel vom 1DERren Chriſto eingeſetzt / von 

den lieben Apoſteln / vnd von der alten Kirchen 

geibet / zucht vnd erbarkeit zuerhalten / vnd aus 

dem gegentheil offentliche laſter zuuerhuͤten. 
Einrede. 


Man wil heutiges tages ſcharffe vnd ernſtliche 
predigten wider die laſter nicht leiden / darumb mus 
man gelinde faren: 


Antwort. | 
Es leide oder leide nicht genente predigten 
wer da wolle / ſo iſt warlich der befelh Jeſu Chri⸗ 
ſti von der predigte der buſs / durch die lehre des 
Geſetzes nicht auffzuheben / nach zu vnterlaſſen. 
Denn ſolche predigte ein theil iſt des heiligen 
Euangelions / Luce am 24. Denn Euangelium 
predigen heiſſet nichts anders / denn im Namen 
beſu Chriſti predigen buſs vnd vergebunge der 
unden. 
Einrede. 
Mit dem vorbehalten der ſuͤnden in den vnbus⸗ 
fertigen / hat es dieſe geſtalt / das ſich kein Prediger 
oder Kirchendiener vnterſtehen doͤrffte / ſolchs zu 


thun: 
Antwort. 
Noch ſol mans thun. Denn Chriſtus / 
Matth. amis. vnd Johan. am 20. cap. nicht ver⸗ 


gebens ſolchs zuthun befolhen hat. 
Einre⸗ 


Einrede. | 

Mit dem Banne oder Excommunication ſolchs 
auffzurichten iſt nicht muͤglich: 75 R 

Antwort. 

So hat Chriſtus ſpoͤttiſch gethan / das er die 
Excommunication befolhen hat / nach dem er ge 
wuſt / das ſie anzurichten nicht muͤglich geweſen. 
So mus auch das erlogen ſein / das Paulus den 
ſchender ſeiner Stiff mutter in den Bann gethan 
hat / in der J. zun Corinth. am 5. Item / Dyme⸗ 
neum vnd Alexandrum / in der 1. 3um Timotheo 
am i. cap. Denn iſt es yns nicht muͤglich die Ex⸗ 
communication anzurichten / ſo iſts auch Paulo 
anzurichten nicht muͤglich geweſen. Item / ſo 
mus auch falſch ſein / was die Diſtorien der alten 
Kirchen nach der Apoſtel abſterben / vom Dan- 
ne ſchreiben. 


Wenn es gleich miglich were / den Bann auffzu⸗ 
richten / wer wolte ſich derhalben in ſolche groſſe ge⸗ 
fahr ſtecken / dardurch einer ſeines leibes vnd lebens 
nicht ſicher were? 


Antwort. 


Die ligt der Dund begraben / es wil niemand 
vndanck verdienen / niemand der Katzen die ſchel⸗ 
le anhengen / vnd niemand ſich in gefahr ſetzen. 
So es aber hie gelten ſolte / ſich mit der gefahr zu⸗ 
entſchuͤldigen / ſo muͤſte das auch ſonſt in gemein 
gelten / das man {ich ymb Gottes Worts / der 

G ij rechten 


rechten Saͤeraͤmente / vnd des rechten Gottes⸗ 
dienſtes willen / nicht duͤrffte in gefahr einlaſſen. 
Wo bliebe aber die bekentniſſe / daruon geſchrie⸗ 
ben ſtehet / Matthei am 10? 


Einrede. 
Wenn die Obrigkeit wolte das beſte thun / ſo 
were der ſachen mit dem Banne zu helffen? 
Sd Antwort. 

Es wer ja gut / das die Obrigkeit das beſte 
chet. Aber im fall / das ſie nichts zuthun des Dan 
nes halben gedechte / So ſein gleichwol die Kir⸗ 
chendiener / den befelh des ER REIN ͤauszu⸗ 
richten / ſchuldig, | 

Einrede. 51515 

Ja man fraget viel darnach / was die Kirchen⸗ 

diener von Gottes wegen gebieten oder verbieten: 


Antwort. 
Es iſt nicht gut. Denn es heiſt / Wer euch 
verachtet / der verachtet mich. Noch dennoch iſt 
es nicht gnug / den befelh Chriſti zu vnterlaſſen. 
Der heilige man Ambroſius hette ſich aus aller⸗ 
ley vrſachen / fuͤr dem groſſen vnd mechtigen Rei⸗ 
ſer Theodoſio entſetzen moͤgen / vnd gedencken / 
er wird auff deinen Bann nichts geben. Aber der 
frome Biſchoff fure fort in Gottes Namen / vnd 
richtet aus / das er ſuchet. So iſt es auch leichter 
den Bann zuuerachten / denn des Bannes an⸗ 
fechtungen zumeiden. Las einen jeden ſo thum⸗ 
Fone ſein wie er wil / nach dem er — 
| | durch 


durch den Bann dem Teuffel oder Sathan uͤber⸗ 
antwort / zum verderben des fleiſches / auff das 
der geiſt ;elig werde auff den tag des IDENXANYVT / 
er wird als denn beſſern kauff geben. Vnd wird 
jm ja ſo angſt vnd bange werden / wie dem zu Co⸗ 
rintho worden / das auch Paulus ſeinet halben 
an die Corinthier hat ſchreiben muͤſſen / das ſie 
jm troͤſtlich ſein / auff das er von wegen groſſer be 
truoͤbnis nicht verzage. Item / dieweil Theodo⸗ 
ſius der groſſe vnd mechtige Keiſer / inn ſeinem 
Banne ſo kleinmuͤtig worden / das er fir furchte 
nicht wuſte / wo hinaus: Wieuiel mehr werden 
geringere leute / durch den Bann gedemuͤtiget 
werden ? 


Anhang. 


Das ſein nu / Geliebten im OE RRE H/ 
die eichen vnd Vrſachen / die mich fuͤrgewiſ 
ſen / wo wir vns nicht werden beſſern / das 
als denn der Garaus / dafuͤr vns Gott gne⸗ 

diglich behuten wolle / werde uͤberfal⸗ 
len. Ich meine es gut / du aber 
verſtehe es recht zu deiner 
beſſerung. 


Ende. 


